hotchpotch/miracl-hf-unified huggingface dataset:
Nusseltin luku
Nusseltin luku on dimensioton suure, joka kuvaa dimensiotonta lämpötilagradienttia kappaleen pinnalla. Nusseltin luku on kappaleen pinnan lämpötilagradientin suhde koko systeemin keskimääräiseen lämpötilagradienttiin. Toisin sanoen Nusseltin luvulla voidaan kuvata pinnan lämmönsiirtoa suhteessa tilanteeseen, jossa tapahtuisi vain lämmönjohtumista.
Nusseltin luku voidaan ilmaista yhtälöllä
missä
PTC
PTC voi viitata ainakin seuraaviin asioihin:
Yurok
Yurok on algilaiseen kielikuntaan kuuluva kieli, jota yurokit puhuivat Luoteis-Kaliforniassa. Kieli on lähes kuollut, sitä puhuu vain kourallinen vanhuksia (12, Ives Goddard 2002).
Yurokin ja wiyotin kielten on joskus katsottu muodostavan yhdessä 'Ritwaniksi kutsutun kieliryhmän, nykyisin useimmat kielitieteilijät eivät kuitenkaan pidä näitä kahta sen läheisempänä sukulaisena toisiinsa kuin algonkin-kielten ryhmään (Campbell 1997:152).
Multimediaviesti
Multimedia Messaging Service (MMS) on mobiiliviestinnän palvelumuoto, jossa viesteihin voidaan liittää multimediaobjekteja kuten kuvia, ääntä, videota ja muotoiltua tekstiä.
MMS on seuraavan sukupolven versio vain tekstiä sisältävästä Short Message Service (SMS) -viestijärjestelmästä ja se on suunniteltu toimimaan pakettikytkentäisten verkkopalveluiden (GPRS) yhteydessä. MMS:n standardisoinnista ovat huolehtineet 3GPP, 3GPP2 ja Open Mobile Alliance (OMA).
Nykyään lähes kaikki markkinoilla olevat värinäytölliset puhelimet tukevat MMS:ää, kuten kaikki matkapuhelinliittymien tarjoajatkin. Palveluntarjoajista riippuen MMS-palvelun markkinointinimet tosin vaihtelevat MMS-palvelusta multimediapalveluun tai multimediasanomapalvelusta multimediaviestinvälityspalveluun.
Kattilankalla
Kattilankalla (joskus "Kattilankari") on matala, asumaton saari Kellon kaupunginosassa Oulussa Hailuodon pohjoispuolella Perämerellä. Saari on Oulun edustan saarista uloimpana merellä, sijaiten noin 25 kilometrin päässä Oulun Oritkarin satamasta Oulun sisääntuloväylän pohjoispuolella. Lähimmät saaret ovat Kintasletto ja Väliletto, saaren kaakkoispuolella sijaitsee myös pieni Eteläkriisi-niminen luoto.
Ouluun Hailuodon pohjoispuolitse johtavan Hiidenniemen väylän pohjoispuolella sijaitsevalla saarella on suojasatama sekä meripelastusseuran tukikohta. Kiviniemen Meripelastusyhdistyksen rakennuksien lisäksi saaressa on kaikille veneilijöille avoin mökki, johon voi majoittua kymmenen henkeä.
Kattilankalla on sukeltajien suosima kohde, sillä saaren läheisyydessä lepäävät sekä suomalaisen höyrylaiva Telman että purjelaiva Sofia Marian hylyt. 1883 Englannissa vesille laskettu Åbo Shipping Ab:n omistama Telma (entinen Harrogate, Freja, Fragaria ja Cecilia Sanne) upposi saatuaan kovan vuodon jäänmurtaja Otson yrittäessä kääntää sitä jäissä 30. joulukuuta 1939. Saaren länsipuolella lepää 19. heinäkuuta 1859 uponneen hollantilaisen purjelaiva Sofia Marian hylky, joka on muinaismuistolain suojelema museohylky.
Pornolehti
Pornolehti on lähinnä seksuaaliseen kiihottumiseen tarkoitettu, kuvia ja tarinoita sisältävä aikakauslehti. Vanhahtava, joskin hieman harhaanjohtava nimitys on miestenlehti. Pornolehtien suosio oli Suomessa korkeimmillaan 1970-luvulla, jolloin lehtien levikit saattoivat olla kymmenkertaisia nykypäivään verrattuna. Tuolloin pornon saatavuus oli vähäistä ja sensuuri lehdissä huipussaan. Timo Korpin teoksessa "Lihaa säästämättä" (Johnny Kniga, 2002) todetaan, että "Kallen", "Jallun" ja "Raton" kuukausittainen levikki oli parhaimmillaan yli 200 000 kappaletta. Pornolehtien suosio kuitenkin lähti selvään laskuun 1980-luvulla VHS-pornovideoiden maahantulon ja ”kovan pornon” helpomman saatavuuden myötä, ja lehtien levikki on laskenut entisestään Internet-pornon myötä. Lehtien ostoikäraja Suomessa on 15 vuotta.
Historiallisesti pornolehdissä on esillä pääasiassa alastomista ihmisistä valokuvia (tai joskus piirrettyjä kuvia) ja kuvauksia, joskus tarinallisiakin seksuaalisista akteista, kuten suuseksistä, yhdynnästä, anaaliseksistä ja muista seksuaalisuuden harjoittamisen muodoista. Usein materiaalin on tarkoitus olla seksualisesti kiihottavaa. Jotkut lehdet ovat hyvin yleistasolla olevia sisältönsä puolesta, toiset taas keskittyvät tiettyihin kohderyhmiin, tiettyihin seksualisuuden harjoittamisen muotoihin, fetisismeihin tai jopa tiettyihin . Yleensä pornolehdet on suunnattu nimenomaan miehille, koska he ovat lehtien pääasiallinen ostajakunta.
Tunnetuimpia suomalaisia pornolehtien kustantajia on Timo Korppi, joka on ollut yli 35 vuotta alalla, 1970-luvun alusta asti. Korppi kirjoitti kokemuksistaan omaelämäkerrallisen historiikin Lihaa säästämättä (Johnny Kniga 2002), jossa Korppi käy lävitse sekä suomalaisen pornokulttuurin historiaa ja kohokohtia että omaa taivaltaan niin Hustlerin kuin "Erotiikan maailmankin" päätoimittajana.
Jäniskoski
Jäniskoski (, ), on Paatsjoessa oleva 6,19 metriä korkea koski, jonka pituus on 350 metriä. Sähkövoimantuotoltaan Jäniskoski on sen verran tuottoisa, että sinne rakennettiin Jäniskosken sähkövoimalaitos 1942. Saksalaisten poistumisen jälkeen Imatran voima rakensi Neuvostoliitolle myydylle alueelle uudelleen voimalaitoksen 1947–1951. Kosken rannalla on pieni voimalaitoskylä ja alueella on pyritty kehittämään matkailua myös EU-tuilla.
Saw II
Saw II on vuonna 2005 ensi-iltansa saanut kanadalais-yhdysvaltalainen kauhuelokuva, jonka on ohjannut Darren Lynn Bousman. Elokuva on jatko-osa vuoden 2004 "Saw"-elokuvalle.
Elokuva sai ensi-iltansa suurimmassa osassa maailmaa 28. lokakuuta 2005, mutta Australian ensi-ilta viivästyi kahdella kuukaudella.
Poliisin ”vasikka” Michael palaa tajuihinsa ja huomaa olevansa kuolemanmaskissa. Hän löytää ääninauhurin ja laittaa sen päälle kuunnellakseen äänitteen. Nauha kertoo, että Michaelin täytyy löytää avain maskin aukaisemiseksi, tai muuten maski sulkeutuu ja siinä olevat naulat tunkeutuvat tämän päähän. Röntgenkuva Michaelin päästä paljastaa, että avain on hänen oikean silmänsä takana. Michael pitelee skalpellia hetken silmänsä edessä, muttei kykene irrottamaan silmäänsä. Maski sulkeutuu.
Eric Matthews’n johtama poliisiryhmä saa selville Jigsaw’n piilopaikan ja vangitsee tämän. Syöpä on vienyt sarjamurhaajan voimavaroja, mutta hän on silti onnistunut asettamaan kahdeksan ihmistä tuntemattomassa sijainnissa olevaan taloon, josta ei ole ulospääsyä. Poliisit saavat haltuunsa videokamerakuvaa talosta, ja Eric tajuaa yhden uhreista olevan hänen poikansa Daniel. Talossa on myös Amanda Young, joka tunnetaan ainoana Jigsaw’n ”pelistä” selvinneenä henkilönä. Taloon alkaa virrata hermokaasua, joka tuhoaa kudokset ja aiheuttaa verenvuotoa.
Eric kuulustelee Jigsaw’ta poliisien odottaessa teknistä ryhmää, joka voisi jäljittää talon sijainnin. Jigsaw lupaa Ericin saavan poikansa elävänä takaisin, jos tämä on kärsivällinen ja kuuntelee mitä Jigsaw’lla on kerrottavana. Jigsaw paljastaa, että hän yritti aiemmin itsemurhaa, mutta selviytyi järjestämästään auto-onnettomuudesta ja sai kokea suurta kipua. Hän alkoi kuitenkin arvostaa elämää, ja päätti uhrata loppuelämänsä luodakseen muille samanlaisia kokemuksia.
Suuri osa ”kilpailijoista” saa surmansa tavoitellessaan vastalääkettä, jota on piilotettu ympäri taloa. Xavier-niminen mies tajuaa, että ihmisten niskaan merkityt luvut muodostavat numeroyhdistelmän, joka avaa vastalääkettä sisältävän kassakaapin. Hän saa helposti haltuunsa suuren osan luvuista, mutta Amanda ja Daniel pakenevat löytämäänsä salakäytävään. Tunneli johtaa ensimmäisestä "Saw"-elokuvasta tuttuun kylpyhuoneeseen. Daniel tappaa Xavierin viiltämällä tämän kurkun auki lattialta löytämällään sahalla.
Eric menettää malttinsa ja pahoinpitelee Jigsaw’n, joka lopulta lupaa viedä Ericin talolle. Eric pakenee Jigsaw’n kanssa poliisiryhmältä ja rientää talolle etsimään Danielia. Hän löytää kylpyhuoneen, mutta joutuu Amandan tainnuttamaksi. Tekninen ryhmä jäljittää talon sijainnin, mutta tajuaa, että videokamerakuva onkin nauhoitettua eli talon tapahtumat ovat tapahtuneet jo aiemmin. Eric todetaan kadonneeksi. Jigsaw’n piilopaikassa oleva kassakaappi aukeaa, ja sen sisällä on happinaamarilla elossa pidetty Daniel. Palatessaan tajuihinsa kylpyhuoneessa Eric tajuaa olevansa kahlittuna jalastaan. Kasettinauhuri paljastaa, että Amanda on Jigsaw’n suojatti, jonka on tarkoitus jatkaa tämän elämäntyötä.
Suomenkarja
Suomenkarja on yhteisnimitys kolmelle läheistä sukua olevalle suomalaisperäiselle nautakarjarodulle. Suomenkarjaa käytetään pääosin lypsykarjana, mutta joitakin yksilöitä pidetään myös kotieläinpihoilla ja lemmikkeinä. Suomenkarjan rodut eroavat toisistaan erityisesti väriltään mutta myös tuotokseltaan. Yhteisiä piirteitä ovat pieni koko ja nupous eli sarvettomuus. Länsisuomalaiset ovat hiukan muita suurempia, itäsuomalaiset taas kaikista siroimpia.
Suomenkarja on sopeutunut Suomen oloihin paremmin kuin mitkään muut nautarodut. Se pärjää hyvin metsälaitumella. Maidon rasva- ja valkuaispitoisuudet ovat muita rotuja korkeammat. Suomenkarjalla on myös kestävä rakenne ja hyvä hedelmällisyys. Rotujen maidontuotanto on muita lypsyrotuja alhaisempi, minkä vuoksi suomenkarjaa ei käytetä paljoa. Ongelmia saattavat tuottaa myös alkuperäisroduille tyypillinen utelias ja omapäinen käytös. Pidemmälle jalostetuista maidontuottajaroduista poiketen suomenkarjan lehmät eivät ruokintaa lisätessä niinkään tuota enempää maitoa, vaan lihovat.
Suomenkarjaa on kolme tyyppiä: itäsuomenkarja eli ISK, pohjoissuomenkarja eli PSK ja länsisuomenkarja eli LSK, kaikki ovat uhanalaisia. Näistä runsaslypsyisin ja -lukuisin on suomenkarjan länsisuomenkarja, jota vuonna 2017 on Suomessa vielä noin 1400 yksilöä, vaikka kanta on pienentynyt nopeasti. Itäsuomenkarjaa on noin 1000 ja pohjoissuomenkarjaa noin 800 yksilöä.
Julkisuudenhenkilö Miina Äkkijyrkkä tunnetaan suomenkarjan puolestapuhujana ja erityisesti itäsuomenkarjan kasvattajana ja suurena ystävänä.
Suomenkarjan jalostuksessa on monia ongelmia. Rodut ovat verrattain nuoria, ja erillisten kantakirjojen perustamisenkin jälkeen jalostus oli pienimuotoista. Toisen maailmansodan Suomeen alettiin tuoda yhä enemmän muita, pidemmälle jalostettuja rotuja, ja suomenkarjan kannat pienenivät rajusti: vuonna 1960 tarkkailukarjoissa oli vielä liki 60 000 lehmää, vuonna 1970 enää 7 000, ja vuonna 2005 vain 2 500 lehmää. Kantojen pienenemisen lisäksi jalostukseen on vaikuttanut se, että noihin aikoihin käytettiin hanakasti tiettyjä harvoja sonneja, minkä seurauksena nykyään on vaikeaa löytää esimerkiksi länsisuomenkarjan eläintä, jonka suvussa ei esiintyisi 1960-luvulla vaikuttanut sonni Opari SSS 13088. Suurimmat ongelmat suomenkarjan jalostuksessa ovatkin liittyneet jo pitkään kannan pienuuteen ja korkeaan sukusiitosasteeseen. Sukusiitostilannetta on osaltaan pahentanut yksityisten karjankasvattajien pyrkimys käyttää lehmilleen parhaita indeksiarvostelutuloksia saaneiden sonnien siementä.
Länsisuomenkarjassa voidaan harjoittaa ainakin jonkinasteista jalostavaa kasvatusta ja pyrkiä esimerkiksi suurempiin eläimiin ja maitotuotoksiin ja parempaan luonteeseen, mutta uhanalaisten itäsuomen- ja pohjoissuomenkarjan jalostuksessa on käytännössä keskittyttävä pelkästään säilyttämään mahdollisimman monipuolinen geenivalikoima.
Kolašin
Kolašin (Колашин) on kunta ja sen keskuskaupunki Montenegron keskiosassa pääkaupungin Podgorican pohjoispuolella. Kaupunki sijaitsee 954 metrin korkeudessa Tara ja Morača -jokien yhtymäkohdassa ja sitä ympäröivät Sinjavine, Bjelasice, Komova ja Vučja -nimiset vuoret. Kunnan pinta-ala on yhteensä 897 neliökilometriä. Asukkaita on yhteensä noin 12 000 ja väestötiheys on noin 13,5 asukasta/km².
Kaupungin perustivat Ottomaanit vuonna 1651.
Kolašinin sijainti tarjoaa hyvät lomailuolosuhteet niin kesällä kuin talvellakin. Kaupungin lähellä sijaitsevassa Biogradskan laakson kansallispuistossa oleva Biogradskonjärvi (1 094 m mpy.) on suosittu matkailukohde.
Antonio Valencia
Luis Antonio Valencia Mosquera (s. 4. elokuuta 1985 Lago Agrio, Ecuador) on ecuadorilainen jalkapalloilija, joka edustaa Englannin valioliigan Manchester Unitedia. Pelipaikaltaan hän on ollut keskikenttäpelaaja, nyttemmin lähinnä oikea laitapuolustaja.
Valencia aloitti ammattilaisuransa kotimaansa El Nacionalissa vuonna 2003. Vuonna 2005 hän siirtyi Espanjan Primera Divisiónin Villarrealiin, mutta pelasi seuran paidassa vain kaksi ottelua. Kevätkauden 2006 Valencia vietti lainassa sarjaporrasta alempana pelanneessa Recreativossa ja kausiksi 2006–2008 hänet lainattiin englantilaiseen Wigan Athleticiin. Tammikuussa 2008 siirrosta Wiganiin tehtiin pysyvä. 30. kesäkuuta 2009 Valencia siirtyi Manchester Unitediin neljän vuoden sopimuksella.
Ensimmäisellä United-kaudellaan Valencia voitti liigacupin mestaruuden ja pelasi 34 valioliigaottelua. 14. syyskuuta 2010 hän loukkaantui vakavasti Mestarien liigan lohkovaiheen ottelussa Rangersia vastaan, ja oli puoli vuotta kentiltä sivussa. Hän ehti pelata kymmenen ottelua Valioliigan mestaruuden voittaneessa Unitedin joukkueessa kaudella 2010–2011. Mestarien liigassa hän pelasi samalla kaudella seitsemän ottelua mukaan lukien tappiollisen loppuottelun FC Barcelonaa vastaan. Seuraavien neljän kauden aikana hän pelasi 27–32 valioliigaottelua, ja voitti mestaruuden Unitedissa toistamiseen 2013. Kaudella 2015–2016 hän oli nilkan nivelsidevamman vuoksi sivussa yli neljä kuukautta, ja pelasi kauden aikana vain 14 valioliigaottelua. Hän ehti pelata FA Cupissa kolme viimeistä ottelua Unitedin voittaessa cupmestaruuden. FA Community Shieldin hän on voittanut 2010, 2013 ja 2016.
Ecuadorin maajoukkueessa Valencia teki ensiesiintymisensä 27. maaliskuuta 2005 MM-karsintaottelussa Paraguayta vastaan. Hän teki ottelussa kaksi maalia ja on ollut maajoukkueen vakiomiehistöä siitä lähtien. Hän pelasi MM-kilpailuissa neljä ottelua 2006 ja kolme ottelua 2014. Hän kuului Ecuadorin joukkueeseen Copa Américassa 2007, 2011 ja 2016.
Wardy Alfaro Pizarro
Wardy Alfaro Pizarro (s. 31. joulukuuta 1977) on costaricalainen jalkapallomaalivahti, joka on pelannut muun muassa Costa Rican pääsarjassa LD Alajuelensessa.
Pizarro on pelannut yhden ottelun Costa Rican jalkapallomaajoukkueessa (tilanne toukokuu 2006). Hän kuului maajoukkueeseen Saksan MM-kisoissa 2006 mutta ei päässyt pelaamaan.
Lypsykarja
Lypsykarja on nautakarjaa, jota käytetään ja jalostetaan maidontuotantoon.
Nykyaikainen lypsyrodun lehmä tuottaa maitoa suurimman osan aikuiselämästään. Maidontuotanto alkaa lehmän ensimmäisestä vasikoinnista noin kahden vuoden iässä ja jatkuu jaksoittain sen elämän loppuun, yleensä siis lopettamiseen tai teurastamiseen saakka. Lehmän maidontuotanto heikkenee lypsykauden jatkuessa ja palautuu huippuunsa uuden poikimisen myötä. Tiineysajan loppupuolella lehmän maidontuotannon annetaan katketa joksikin aikaa, lehmä "pannaan umpeen" tai sen annetaan "mennä umpeen". Tyypillinen lehmä poikii noin kerran vuodessa. Syntyvistä lehmäpuolisista vasikoista osa jätetään tilalle tai myydään kasvamaan hiehoiksi, sonnivasikoista vain harva päätyy siitokseen. Loput vasikat kasvatetaan teuraaksi.
Kun lehmän maidontuotanto vanhuuden takia vähenee tai sillä ilmenee terveys- tai muita ongelmia, lehmästä luovutaan ja se lopetetaan tai teurastetaan. Lehmä voi lypsää kohtalaisia määriä jopa seitsemäntoista vuotta, mutta käyttöikää lyhentävät esimerkiksi utaretulehdukset, tiinehtyvyysongelmat, tapaturmat ja huono rakenne. Keskivertolypsylehmä poistetaan karjasta yleensä noin viisivuotiaana.
Lypsykarjan jalostus pyrkii mahdollisimman tehokkaaseen maidontuotantoon. Jalostuksen ensisijainen tavoite on korkeatuottoinen ja runsaan maidontuotannon rasitusta mahdollisimman pitkään kestävä lehmä, jonka maidon rasva- ja valkuaispitoisuudet ovat halutunlaisia. Voin ollessa arvokas vientituote korkea rasvapitoisuus oli arvokas seikka, nykyisin toivotaan muun muassa juuston valmistusta tukevaa korkeampaa valkuaispitoisuutta. Lypsymäärien lisäksi tärkeitä jalostustavoitteita ovat lehmän käyttöarvolle tärkeät ominaisuudet kuten terveyttä ja pitkää käyttöikää edistävät hyvät jalka- ja utarerakenteet, hyvä hedelmällisyys, poikimis- ja lypsyominaisuudet, koko sekä luonne.
James Meade
James Edward Meade (23. kesäkuuta 1907 – 22. joulukuuta 1995) oli englantilainen taloustieteilijä. Hän sai Nobelin taloustieteen palkinnon yhdessä Bertil Ohlinin kanssa vuonna 1977.
Meade oli London School of Economicsin talostieteen professori vuosina 1947–1957 ja Cambridgen yliopiston poliittisen taloustieteen professori 1957–1967. Hän tutki kansainvälistä kauppaa ja maailmantaloutta. Meade oli mukana laatimassa 1947 solmittua GATT-sopimusta.
GATT
GATT () on kansainvälisen kaupan edistämiseksi 1947 solmittu tulleja ja kaupankäyntiä koskeva yleissopimus, joka oli voimassa vuoteen 1995 asti. Sopimuksen tavoitteena oli helpottaa kansainvälistä kaupankäyntiä ja estää siinä esiintyvää syrjintää.
GATT-sopimuksella pyrittiin tullien alentamiseen ja tätä kautta kaupan esteiden vähentämiseen. Sopimusta tarkistettiin myöhemmin useita kertoja. Sopimuksen voimassaoloaikana maailman tullitaso laski 40 prosentista neljään prosenttiin. Suomi liittyi sopimukseen 25. huhtikuuta 1950. GATTin pohjalta syntyi Maailman kauppajärjestö eli WTO vuonna 1995.
Shillelagh (ase)
Shillelagh (lausutaan "šil-léi-lii") on irlantilainen puusta valmistettu nuija-ase, jonka valmistusmateriaali on yleensä oratuomi tai tammi. Asetta käytettiin Irlannissa ennen brittien valta-aikaa herrasmiesten keskinäisissä välienselvittelyissä. Shillelagh saattoi olla joko pelkkä puinen keppi tai kääritty nahkaan. Sitä voitiin käyttää aseen lisäksi myös kävelykeppinä.
Shillelagh
Shillelagh on kaupunki Wicklownin kreivikunnassa Irlannissa.
Kaupungin nimi on Iiriksi Síol Éalaigh.
Gilberto Martínez
Gilberto Martínez Vidal (s. 1. lokakuuta 1979 Golfito, Costa Rica) on costaricalainen jalkapalloilija, joka pelaa Italian Serie A:ssa AS Romassa. Pelipaikaltaan hän on puolustaja.
Martínez aloitti uransa Costa Rican pääsarjassa Deportivo Saprissassa vuonna 1998. 15. syyskuuta 2002 hän siirtyi silloin Serie A:ssa pelanneeseen Bresciaan, jonka riveissä hän pelasi aina syksyyn 2006 asti. Serie A:ssa hän pelasi ensimmäisellä kaudellaan 34, toisella 30 ja kolmannella 33 ottelua.
Martínez pelasi Costa Rican nuorten maajoukkueessa 1999 Nigeriassa järjestetyissä nuorten maailmanmestaruuskilpailuissa. Myöhemmin hän nousi Costa Rican jalkapallomaajoukkueeseen, jossa pelasi 2002 MM-kisoissa kaikki Costa Rican ottelut. Martinezin ensimmäinen maaottelu oli 6. tammikuuta 2001 Guatemalaa vastaan. Hän on pelannut 58 maaottelua . Hänet oli mukana myös Saksan MM-kisoissa 2006.
Robert Reich
Robert Bernard Reich (s. 24. kesäkuuta 1946 Scranton, Yhdysvallat) on yhdysvaltalainen kirjailija ja Kalifornian yliopiston Berkeleyn kampuksen professori. Reich analysoi globalisaatiota kirjassaan "Rajaton maailma" (Sitra 1995). Reichin tärkein teos on luultavasti "The Work of Nations", jossa Reich on kuvannut, miten raja-aidat kaatuvat osaamisen, valuutan ja tuotteiden tieltä. Kirja on käännetty peräti 22 kielelle.
Hän on myös toiminut Yhdysvaltain työministerinä vuosina 1993–1997 sekä Harvardin yliopiston professorina. Reich on opiskellut aikaisemmin Bill Clintonin kanssa. Hän näyttelee elokuvassa "This Week" (2006). Hänet on myös tunnettu lyhytkasvuisuudestaan (149 cm).
Douglas Sequeira
Douglas Sequeira (s. 23. elokuuta 1977) on costaricalainen jalkapalloilija, joka pelaa Tippeligaenin Tromsø IL:ssa. Pelipaikaltaan hän on keskikenttäpelaaja.
Sequira aloitti uransa Alankomaiden Eredivisiessa Feyenoordissa, jossa hän pelasi vuodet 1997–1999. Kauden 1999–2000 hän pelasi Saksassa 2. Bundesliigassa Karlsruher SC:ssä, jonka jälkeen siirtyi kotimaahansa Deportivo Saprissaan. Vuonna 2004 Real Salt Lake vaihtoi hänet Pablo Brenesiin, mutta vaihtoi hänet heti edelleen Club Deportivo Chivas USA:han. Sequeira pelasi Real Salt Lakessa vuodesta 2005 vuoteen 2007. Kunnes siirtyi Norjaan alkutalvesta 2007 nykyiseen joukkueeseensa Tromssaan.
Sequeira kuului Costa Rican nuorten maajoukkueisiin pelaten muun muassa 1997 nuorten maailmanmestaruuskilpailuissa. 10. heinäkuuta 1999 hän pelasi ensimmäisen ottelunsa Costa Rican jalkapallomaajoukkueessa Jamaikaa vastaan. Hän on pelannut 31 maaottelua tehden niissä kaksi maalia . Hän oli mukana Saksan MM-kisoissa 2006.
Emäjoki
Emäjoki on Oulujoen vesistön Hyrynsalmen reitin pääjoki Kainuussa. Se alkaa Suomussalmen Kiantajärvestä ja virtaa Hyrynsalmen Hyrynjärven kautta Iijärveen Ristijärvellä. Sieltä joki jatkuu Kiehimänjokena Paltamoon saakka, jossa se laskee Oulujärveen. Jokireitin kokonaispituus on 105 kilometriä, josta varsinaisen Emäjoen osuus on 65 kilometriä.
Emäjoen koskireitti sisälsi ennen joen valjastamista kymmenen koskea, 14 kilometrin matkalla joessa oli pudotusta 40 metriä. Joki oli aiemmin tärkeä uittoväylä. Voimalaitoskäyttöön sen valjasti Oulujoki Osakeyhtiö 1950- ja 1960-lukujen vaihteessa. Jokeen rakennettiin kolme vesivoimalaa, Kiantajärvestä alkaen Ämmän, Aittokosken ja Seitenoikean voimalaitokset. Kiehimänjoessa reitin alavirralla on lisäksi Leppikosken voimalaitos.
Innocentius X
Innocentius X, oik. "Giovanni Battista Pamphili", (6. toukokuuta 1574 Rooma – 7. tammikuuta 1655 Rooma) oli paavina 15. syyskuuta 1644 – 7. tammikuuta 1655. Ennen paaviksi tuloaan hän opiskeli Roomassa oikeustiedettä, oli edustajana Trenton kirkolliskokouksessa ja osallistui Rooman inkvisitioon. Hän oli yksi poliittisesti kunnianhimoisimmista paaveista ja hankki valtakaudellaan Vatikaanille paljon valtaa.
Jo paavin valinta oli pitkäaikainen valtataistelu kahden suvun, Barberinien ja Pamphilien, välillä. Valtaan päästyään Innocentius X aloitti Barberineja vastaan oikeusjutun, jossa hän syytti heitä julkisten varojen väärinkäytöstä. Edellinen paavi Urbanus VIII oli kuulunut Barberini-sukuun.
Juhlavuonna 1650 Innocentius X pystytytti Roomaan pysyviä muistomerkkejä, kuten lattiakoristeluja Pietarinkirkkoon ja Berninin suihkulähteen sukunsa keskeiselle paikalle Piazza Navonalle.
Paavin veljen leskeä Olympia Maidalchinaa arvellaan yleisesti paavin rakastajattareksi – niin suuren vallan tämä aikanaan sai.
Prandtlin luku
Prandtlin luku on dimensioton suure, joka approksimoi liikemäärän ja termisen diffuusion suhdetta. Se on ominainen kullekin aineelle (aineominaisuus) ja on voimakkaasti riippuvainen lämpötilasta. 
Prandtlin luku on määritelty
missä
Prandtlin luku on nimetty saksalaisen fyysikon, Ludwig Prandtlin, mukaan. Lämmönsiirrossa Prandtlin luku kuvaa momentti- ja liikemäärärajakerrosten suhteellista paksuutta.
Gregorius XII
Paavi Gregorius XII syntymänimeltään Angelo Correr, (k. 18. lokakuuta 1417 Recanatissa) oli paavina 30. marraskuuta 1406 – 4. heinäkuuta 1415. Hän oli viimeinen virastaan eronnut paavi ennen vuonna 2013 eronnutta Benedictus XVI:ta.
Correr valittiin virkaansa 15 kardinaalin äänillä, sillä lisäehdolla että jos vastapaavi suostuu luopumaan vaatimuksistaan paavin valtaan, myös Gregorius XII astuu syrjään ja kardinaalit valitsevat uuden paavin. Gregorius luopui vallasta 1415 ja siirtyi viettämään eläkepäiviä Anconaan, mutta uudesta paavista ei päästy sopimukseen ennen Gregoriuksen kuolemaa.
Urho Kekkosen muistomerkki (Helsinki)
Urho Kekkosen muistomerkki eli Lähde on Helsingin Hakasalmen puistossa, Finlandia-talon vieressä sijaitseva muistomerkki, joka on omistettu presidentti Urho Kekkoselle (1900–1986). Muistomerkistä järjestettiin vuonna 1997 suunnittelukilpailu, jonka voitti kuvanveistäjä Pekka Jylhä ehdotuksellaan "Lähde". Teos paljastettiin Kekkosen syntymän satavuotispäivänä 3. syyskuuta 2000.
Muistomerkki koostuu pisaran muotoisesta vesialtaasta sekä neljästä pronssisesta kädestä, jotka ovat kahdeksan metriä korkeiden pylväiden päissä. Kuvanveistäjä Jylhän mukaan ""teos syntyi luontokokemuksesta; tunteesta, jonka kokee, kun on vaaran laella, meren äärellä tai lähteen reunalla. Korkeamman läsnäolosta, jostakin suuremmasta, jossa voi eheytyä ja jossa on hyvä olla"”. Kädet kuvastavat Jylhän mukaan sitä, että Kekkonen kirjoitti kaiken käsin ja siten ilmaisi itseään käsiensä kautta. Läheiseen kallioon on hakattu teksti "URHO KEKKONEN 1900–1986", ja tekstin vieressä kasvaa ruusupensas, joka on peräisin presidentin syntymäkodin Lepikon torpan pihalta.
Muistomerkki aiheutti pian paljastamisensa jälkeen vilkasta julkista keskustelua, ei kuitenkaan taiteellisten ansioidensa vaan turvallisuutensa tähden. Julkisuudessa esitettiin, että jos teräksiseen ja pyöreäpohjaiseen vesialtaaseen putoaisi ihmisiä, sieltä olisi erittäin vaikeaa kiivetä ylös. Tämän vuoksi altaaseen asennettiin vedenalaiset tikkaat.
Pietarinristi
Pietarinristi on risti, jonka poikkipuu on alhaalla. Nimensä se on saanut apostoli Pyhältä Pietarilta. Esimerkiksi n. 200- luvun apokryfisen Pietarin evankeliumin mukaan Pyhä Pietari kuoli ristiinnaulittuna pää alaspäin. Tämä oli hänen oma tahtonsa, sillä mielestään hän ei ollut tarpeeksi arvokas kuolemaan samalla tavalla kuin Jeesus Kristus.
Pietarinristi on muodoltaan sama kuin satanistien ja joidenkin black metal -yhtyeiden suosima risti, jonka poikkipuu on alhaalla.
Stipe Pletikosa
Stipe Pletikosa ([], s. 8. tammikuuta 1979 Split, Jugoslavia) on kroatialainen jalkapallomaalivahti, joka pelaa Venäjän liigassa FC Rostovissa. Tätä ennen Pletikosa on pelannut mm. Tottenham Hotspurissa.
Pletikosa aloitti uransa vuonna 1996 Hajduk Splitissä, jossa voitti 2001 Kroatian mestaruuden sekä 2000 ja 2003 maan cup-mestaruuden. Hän siirtyi vuonna 2003 Ukrainan Valioliigaan FK Šah’tar Donetskiin. Kauden 2005–2006 hän oli lainassa Hajduk Splitissä.
Pletikosa teki debyyttinsä Kroatian jalkapallomaajoukkueessa 10. helmikuuta 1999 ottelussa Tanskaa vastaan. Vuonna 2000 hän oli Kroatian maalivahti nuorten EM-kilpailuissa, mutta joukkue jäi alkulohkonsa viimeiseksi. 2002 MM-kilpailuissa Pletikosa torjui kaikki Kroatian ottelut. Hänen odotettiin olevan ykkösmaalivahti myös Portugalin EM-kilpailuissa 2004, mutta hän loukkaantui hieman ennen turnauksen alkua ja Tomislav Butina nousi ykkösmaalivahdiksi. Butina on pelannut ykkösenä myös Saksan MM-kisojen 2006 karsinnat, mutta Butinan loukkaantumisen takia Pletikosa pelasi turnauksessa Kroatian kaikki ottelut, mukaan lukien nollapelin Japania vastaan. Kroatia jäi kuitenkin alkulohkoon, kahdella tasapelipisteellä. Vuoden 2008 EM-kisoissa Pletikosa oli Kroatian ykkösvahti. Hänet valittiin Itävalta-ottelussa ottelun parhaaksi pelaajaksi, 1-0 Kroatialle päättyneen ottelun jälkeen. Kroatia voitti kisoissa kaikki alkulohko-ottelunsa, mutta hävisi rangaistuspotkukilpailussa Turkille, puolivälierissä.
Vedran Runje syrjäytti Pletikosan MM-karsinnoissa 2012, mutta Runjen kantaessa torjuntavastuun, Kroatia ei selviytynyt MM-kisoihin.
2012 EM-kisoissa Pletikosa otti ykkösvahdin paikkansa takaisin, ja pelasi Kroatian kaikki EM-ottelut. Kroatia jäi kisoissa alkulohkoon. Pletikosa on edustanut Kroatiaa 94 maaottelussa, mikä on maan historiassa kolmanneksi eniten.
Hermoratahieronta
Hermoratahieronta on hierontamenetelmä, joissa arkoja sidekudosalueita hoidetaan etenemällä tiettyjä reittejä pitkin.
Hermoratahieronta kuuluu vaihtoehtohoitoihin, ja se on lähtöisin Suomesta. Suomessa hermoratahierontaa on harjoitettu noin 40 vuoden ajan. Hermoratahieronta-nimitystä on käytetty myös Keski-Euroopasta ja Venäjältä peräisin olevista hoitomuodoista, mutta ne eivät tekniikaltaan ja periaatteiltaan edusta aitoa hermoratahierontaa. Hermoratahieronnassa pyritään hoitamaan koko keho – ääreis- ja keskushermosto sekä poikittainen ja pitkittäinen hermosto. Yksi hoitokerta kestää tavallisesti 1,5 - 2 h. Hieronnassa käytetään painallus-pyöritä-tekniikkaa, jonka tarkoituksena on mahdollisimman tehokkaasti aktivoida hermosyitä, ei niinkään hieroa lihaksia. Hermoratahieronnan vaikutuksen väitetään perustuvan koululääketieteeseen ja fysiologiaan.
Hermoratahierontakoulutuksen Suomessa aloitti Annikki Kankkunen 1970-luvun puolivälissä Kuopion Kipuklinikka Ky:n puitteissa. Hermoratahieronnan koulutusta koordinoi ja sen laatua ohjaa Suomen Hermoratahieronnan mestarit HRH ry. Näiden vaatimusten mukainen koulutus kestää peruskurssista mestariksi noin kolme vuotta ja pitää sisällään laajasti anatomiaa ja fysiologiaa, ravitsemuksen perusteita, erilaisten vaivojen syntymekaniikkaa, hieronnan tekniikkaa ja käytännön harjoituksia sekä suoritusnäyttöjä tentteineen. Valtuutettuja hermoratahieronnan kouluttajia Suomessa ovat Helsingin Hermoratahierojaopisto, Etelä-Suomen Hermoratahierojaopisto, Itä-Suomen Hermoratahierojaopisto, Jyväskylän Hermoratahierojaopisto, Länsi-Suomen Hermoratahierojaopisto ja Pohjois-Suomen Hermoratahierojaopisto. HRH ry pitää yllä luetteloa virallisesti mestarikoulutuksen suorittaneista hoitajista.
Phil Margera
Philip Ron "Phil" Margera (s. 13. heinäkuuta 1957, Concordville, Pennsylvania, Yhdysvallat) on Bam ja Jess Margeran isä ja Vincent "Don Vito" Margeran veli. Hän on naimisissa April Margeran kanssa vuodesta 1976 asti. Hän esiintyy myös ohjelmassa Viva La Bam.
Dave McKean
David Tench McKean (s. 29. joulukuuta 1963 Maidenhead, Englanti) on englantilainen kuvittaja, valokuvaaja, sarjakuvataiteilija, elokuvaohjaaja ja muusikko. Hän yhdistelee taiteessaan piirustuksia, maalauksia, valokuvia, veistoksia ja digitaalista kuvaa kollaasimaisiksi kokonaisuuksiksi.
Jo ennen valmistumistaan Berkshire College of Art and Designista vuonna 1986 McKean työskenteli kuvittajana. Samana vuonna käynnistynyt yhteistyö käsikirjoittaja Neil Gaimanin kanssa poiki heidän ensimmäisen sarjakuvaromaaninsa "Violent Cases", joka julkaistiin 1987. McKean ja Gaiman ovat työskennelleet usein yhdessä myöhemminkin ja McKeanin tunnetuimpia töitä ovat Gaimanin luoman "The Sandman" -sarjakuvan kannet. Sarjakuvien lisäksi he ovat tehneet yhdessä muun muassa kaksi satukirjaa.
Vuosina 1990–1996 ilmestynyt kymmenosainen sarjakuvaromaani "Cages" on tunnetuin McKeanin itsenäisesti tekemistä sarjakuvista. McKean pelkisti tyylinsä Cagesissa mustavalkoisiksi tussipiirustuksiksi. McKean on myös suunnittelut yli 150 levyn kansitaiteen (muun muassa Alice Cooper, Testament, Tori Amos, Dream Theater, Counting Crows, Michael Nyman, Skinny Puppy, Front Line Assembly, Stabbing Westward ja Bill Bruford).
Tammikuussa 2005 sai ensi-iltansa McKeanin esikoiselokuva "MirrorMask", jonka Gaiman on käsikirjoittanut McKeanin tarinan pohjalta. Lastenelokuva yhdistelee aitoja näyttelijöitä digitaaliseen animaatioon.
McKean on myös ansioitunut jazzpianisti ja kuuluu saksofonisti Ian Ballamyn kanssa Feral Records -yhtiön perustajiin.
David Baldacci
David Baldacci (s. 5. elokuuta 1960 Richmond, Virginia, Yhdysvallat) on yhdysvaltalainen jännityskirjailija. Ennen kirjailijan uraansa Baldacci työskenteli asianajajana.
David Baldacci on kotoisin Virginiasta. Hän opiskeli politiikan tutkimusta Virginia Commonwealth -yliopistossa ja oikeustiedettä Virginian yliopistossa. Opintonsa hän rahoitti työskentelemällä muun muassa pölynimurikauppiaana ja turvallisuusfirman työntekijänä. Baldacci valmistui lakimieheksi 1986 ja työskenteli sen jälkeen asianajajana Washingtonissa. Baldacci aloitti kirjailijan uransa kirjoittamalla novelleja ja elokuvakäsikirjoituksia, mutta ei menestynyt. Tämän jälkeen hän kirjoitti romaanin "Rajaton valta". Baldaccilta kesti kaksi vuotta löytää kirjalle kustantaja. Rajaton valta ilmestyi lopulta vuonna 1996 ja siitä tuli menestys. Kirjasta on tehty elokuva "Rajaton valta" (1997).
Baldacci on julkaissut sittemmin useita muita romaaneja. Hän toimii nykyään kokopäiväisesti kirjailijana. Baldacci käsittelee kirjoissaan muun muassa rikoksia, politiikkaa ja salaliittoteorioita. Kirjoissa on silti mukana myös huumoria. Baldacci on aloittanut myös lapsille suunnatun "Freddy ja ranskikset" -sarjan. Hänen kirjojaan on käännetty yli 45 kielelle. Hän kirjoittaa kirjojen lisäksi lehtiartikkeleita.
David Baldacci asuu Virgiassa vaimonsa Michellen, tyttärensä Spencerin ja poikansa Colinin kanssa. Hän toimii useissa hyväntekeväisyysjärjestöissä, muun muassa National Multiple Sclerosis Societyssa. David ja Michelle Baldacci ovat perustaneet koulutusta ja kirjallisuuden tuntemusta tukevan Wish You Well -järjestön. Poliitikko John Baldacci on David Baldaccin pikkuserkku.
Kultivaatiomalli
Kultivaatiomalli on yksi mediaväkivallan vaikutusten malleista. Kultivaatiomalli syntyi George Gerbnerin kehittämänä 1970-luvulla.
Teorian mukaan mediaväkivallan vaikutukset ihmisiin ja yhteiskuntaan ovat pitkäaikaisia ja kasautuvia. Teorian mukaan median välittämä "iloisen väkivallan" malli ohjaa ihmisiä ajattelemaan, että väkivalta on oikea ratkaisu ongelmiin. Lisäksi media ei korosta tarpeeksi väkivallan seurauksia ja ihmiset lopulta turtuvat väkivaltaan, eivätkä ymmärrä sen vaikutuksia tai tunne empatiaa. Kultivaatiomalli painottaa mediaväkivallan aggressiovaikutusten sijaan pelko- ja ahdistusvaikutuksia. Sen mukaan mediaväkivalta lisää sosiaalisia pelkoja (elokuvissa ja sarjoissa esitetty väkivalta luo pimeässä yksin kävelemisen pelkoa) ja sosiaalista epäluottamusta (media luo kuvan nuorisosta väkivaltaisena, jolloin epäluottamus nuorisoa kohtaan lisääntyy). Tällaisessa väkivallan symboliympäristössä elämisestä seuraa "pahan maailman syndrooma".
Nelson DeMille
Nelson Richard DeMille (s. 23. elokuuta 1943) on yhdysvaltalainen jännityskirjailija. DeMille syntyi New Yorkissa. DeMille on kirjoittanut myös nimillä Jack Cannon, Kury Ladner ja Brad Matthews. DeMille käyttää usein kirjojen tapahtumapaikkanaan kasvuseutuaan, Long Islandia.
Knuut III Hardeknut
Knuut III Hardeknut (, Canute the Hardy, , s. 1018/1019 – k. 8. kesäkuuta 1042) oli Tanskan kuningas vuosina 1035–1042 ja Englannin kuningas vuosina 1040–1042. Hän oli Knuut Suuren ja Emma Normandialaisen ainoa poika.
Knuut seurasi isäänsä Tanskan valtaistuimelle 1035, mutta joutui riitoihin Norjan Maunu Hyvän kanssa, mikä esti häntä menemästä Englantiin ja varmistamaan asemaansa siellä. Tämän johdosta velipuoli Harald Jäniksenkäpälä toimi Englannin sijaishallitsijana ja kruunattiin kuninkaaksi vuonna 1037. Knuut suunnitteli vallankaappaamista maihinnousulla, mutta Harald ehti kuolla ennen sen toimeenpanoa, ja Knuut sai Englannin kruunun 1040. Knuut oli raaka ja epäsuosittu hallitsija; hän korotti veroja, ja hänen hallituskautensa ehkä merkittävin tapahtuma Englannissa oli verotusta vastaan noussut kapina Worcesterissä 1041. Tarina Coventryn kaduilla alastomana ratsastavasta Lady Godivasta, joka vaatii paikallisjaarlia alentamaan veroja, saattaa olla peräisin Knuutin kaudelta.
Knuut kutsui äidinpuoleisen velipuolensa Edvard Tunnustajan takaisin maanpaosta Normandiasta. Knuutin kuoltua ilman perillistä Edvard otti vallan Englannissa, ja palautti anglosaksisen sukulinjan hetkeksi valtaan.
Susan Pevensie
Susan Pevensie on toiseksi vanhin neljästä sisaruksesta, jotka löytävät Narniaan C. S. Lewisin kirjassa "Velho ja leijona". Narniassa Susan tunnetaan myöhemmin nimellä kuningatar Susan Lempeä. "Velhon ja leijonan" lisäksi Susan esiintyy "Prinssi Kaspianissa" ja aikuisena kirjassa "Hevonen ja poika". Hänet mainitaan myös kirjoissa "Kaspianin matka maailman ääriin" ja "Narnian viimeinen taistelu". "Prinssi Kaspianissa" Susanille kerrotaan, ettei hän palaa enää Narniaan. Susanista tulee aikuinen eikä hän usko enää Narnian olemassaoloon vaan pitää seikkailuja Narniassa pelkkinä lasten mielikuvitusleikkeinä.
Vuonna 2005 valmistuneessa elokuvassa Susania näyttelee Anna Popplewell. Anna Popplewell näyttelee Susania myös 2008 ilmestyneessä elokuvassa .
Elokuvassa Prinssi Kaspian, Susan on hieman sekaisin tunteidensa kanssa Prinssi Kaspiania kohtaan. Kaspian on kiinnostunut Susanista, mutta tämä ei kuitenkaan halua ryhtyä prinsessaksi, vaan palaa omaan maahansa.
Guillermo Ochoa
Francisco Guillermo "Memo" Ochoa Magaña (s. 13. heinäkuuta 1985 Guadalajara, Jalisco) on meksikolainen jalkapallomaalivahti, joka edustaa belgialaista Standard Liègea, ja Meksikon maajoukkuetta.
Ochoa debytoi Meksikon pääsarjassa, Club Américan paidassa 18-vuotiaana CF Monterreytä vastaan. Vuonna 2004 valmentajaksi tuli Oscar Ruggeri, joka toi joukkueeseen kaksi uutta maalivahtia, ja määräsi Ochoan vaihtopenkille. Ruggeri sai kuitenkin potkut jo kuuden ottelun jälkeen, minkä jälkeen valmentajaksi tullut Mario Carrillo peluutti Ochoaa ykkösmaalivahtina. Club América voitti Meksikon mestaruuden vuonna 2005. Heinäkuussa 2011 hän teki kolmen vuoden sopimuksen Ranskan pääsarjan AC Ajaccion kanssa. Seura putosi kauden 2013–2014 päätteeksi pääsarjasta, eikä Ochoa täten jatkanut uraansa seurassa.
Ochoa osallistui vuoden 2004 Ateenan olympialaisiin Meksikon alle 23-vuotiaiden maajoukkueessa. Hänet valittiin Meksikon jalkapallomaajoukkueeseen vuoden 2005 CONCACAF Gold Cupiin, mutta ei pelannut turnauksessa. Ensimmäisen maaottelunsa hän pelasi 14. joulukuuta 2005 Unkaria vastaan. Hän oli mukana vuoden 2006 Saksan MM-kisoihin ja vuoden 2010 Etelä-Afrikan MM-kisoihin osallistuneessa joukkueessa. Hän pelasi myös Brasilian MM-kisoissa 2014.
Munkkivuoren ostoskeskus
Munkkivuoren ostoskeskus on Helsingin Munkkivuoressa sijaitseva ostoskeskus. Se avattiin 3. joulukuuta 1959.
Vuonna 1959 valmistuneen ostoskeskuksen rakennutti Otto Wuorio Oy ja sen suunnittelivat arkkitehdit Olavi Terho, Antti Pernaja, Juhani Kivikoski ja Nils Sandell. Ostoskeskusta on laajennettu sekä korjattu vuonna 1964 ja 1994, jolloin alataso otettiin käyttöön pysäköintihallia varten. Tällöin ostoskeskukseen muutti myös S-market. Muita ostoskeskuksessa toimivia liikkeitä ovat muun muassa K-Supermarket, Alko ja Fazer.
Ostoskeskusta hoitaa Munkin yrittäjäyhdistys ry. Museoviraston luokitus Munkkivuoren ostoskeskukselle on vuodesta 2002 ollut A1 niin kulttuuriselta kuin toiminnalliselta arvoltaan.
Ostoskeskuksen nimiehdotuksista käytiin alussa melkoista kiistaa, sillä Suomessa ei ennen ollut ostoskeskuksia, eikä sellaiselle ollut keksitty vielä nimeä. Samoihin aikoihin ryhdyttiin rakentamaan Ostoskeskus Puotinharjun Puhosta, joten Uusi Suomi -lehti järjesti nimestä kilpailun. Kilpailun voitti sana "ostokeskus" 500 äänellä.
Yhtenä ehdotuksena tuli myös "puhos". Sanan oli keksinyt kielitieteilijä, professori Kustaa Vilkuna, joka toivoi, että kaikkia kauppiasyhteisöjä ryhdyttäisiin kutsumaan tällä nimityksellä. Ehdotus ei kuitenkaan mennyt läpi, joten nimenä päätettiin alussa käyttää "Munkkivaaran ostokeskusta", joka toimi tuolloin vähän aikaa myös ostoskeskuksen apteekin nimenä. Nimi vakiintui kuitenkin myöhemmin Munkkivuoren ostoskeskukseksi, kaupunginosan nimen mukaan.
Ostoskeskuksen alkuperäisiä yrityksiä olivat Fazer, Varuboden, , Kemikalio Clou. lisäksi oli pankkeja, kuten HOP, SYP, Torkkelin säästöpankki sekä Kansallis-Osake-Pankin pankkiauto. Päivittäistavarakauppiaana toimi PIVO, joka myös keksi ensimmäisenä Suomessa einesruoan. Yksi pitkäaikaisimmista ostarilla toimivista yrityksistä on Tukkatalo, joka on ollut siellä 50 vuotta.
Suunniteltaessa metroa Helsinkiin oli Reino Castrénin metrosuunnitelmissa myös linja, joka olisi tullut Munkkivuoreen. Kyseessä olisi ollut aivan maan pinnan alla kulkenut kevytmetro, joka olisi ollut hyvin samankaltainen kuin ovat Helsingin raitiotiet. Munkkivuoren ostoskeskusta laajennettaessa vuonna 1964 varattiin tilat myös mahdolliselle metroasemalle. Ostoskeskuksen Alko sijaitsee nykyään tilassa, jota kaavailtiin metroaseman lippuhalliksi. Sen alla on keskeneräinen, louheen täyttämä halli, johon ei koskaan rakennettu varsinaista metroasemaa.
Harald Jäniksenkäpälä
Harald I Jäniksenkäpälä (, s. 1010-luku – k. 17. maaliskuuta 1040) oli Englannin kuningas vuosina 1035–1040 (kruunattiin vuonna 1037). Hän oli Tanskan kuninkaan Knuut II Suuren ja tämän jalkavaimon Aelgifun poika. Liikanimi "jäniksenkäpälä" tuli siitä, että häntä pidettiin nopeana jaloistaan ja hyvänä metsästäjänä. Ensimmäinen tunnettu kirjallinen maininta liikanimestä tosin on tehty sata vuotta hänen hallituskautensa jälkeen ja saattaa perustua sekaannukseen.
Laillisempi perijä sekä Tanskan että Englannin kruunuille oli Haraldin velipuoli Hardeknut. Koska Tanskaa uhkasi ruotsalaisten sekä Maunu Hyvän johtamien norjalaisten hyökkäys, Hardeknut suostui kuitenkin väliaikaisesti jättämään Englannin äitinsä Emma Normandialaisen sekä velipuolensa Haraldin hallintaan. Emma ja Harald kiistelivät vallasta, mutta Wessexin voimakkaan jaarli Godwinin asetuttua Haraldin puolelle, Harald otti haltuunsa valtion kassan Winchesterissä ja hänet kruunattiin vuonna 1037 Oxfordissa Englannin kuninkaaksi.
Edellisenä vuonna 1036 myös Emman pojat aiemmasta liitosta Ethelred Neuvottoman kanssa, Alfred Aetheling ja Edvard Tunnustaja olivat palanneet maanpaosta Normandiasta. Alfred oli menossa tapaamaan äitiään Winchesteriin mutta kuoli Godwinin miesten hyökättyä hänen kimppuunsa.
Hardeknut oli juuri aloittamassa hyökkäystä Englantiin ottaakseen kruunun, kun Harald kuoli Oxfordissa maaliskuussa 1040.
Dhani Lennevald
John Dhani Lennevald (s. 24. heinäkuuta 1984) on yksi ruotsalaisen A*Teens-yhtyeen entisistä jäsenistä, joka lähti yhtyeestä soolouralle. Hän tekee pop- ja R&B-musiikkia. Dhani julkaisi ensimmäisen singlensä syyskuussa 2004, muutama kuukausi A*Teensin hajoamisen jälkeen. Kyseinen single julkaistiin vain Ruotsissa.
Lenovo
Lenovo Group Limited (), ennen tunnettu nimillä Legend Group Ltd ja New Technology Developer Incorporated, on suurin henkilökohtaisten tietokoneiden valmistaja Kiinassa ja vuonna 2015 suurin myös maailmalla. Lenovo on maailman kolmanneksi suurin älypuhelinten valmistaja. Vuoden 2015 Forbes Global 2000 -maailmanlistalla Lenovo Group sijoittui 447. suurimmaksi yritykseksi. Vuonna 2014 yhtiö teki 44,32 miljardin dollarin myynnistä 887 miljoonan USD:n nettotuloksen.
Yhtiön kotipaikka on Peking. Yrityksellä on kolme päätoimipaikkaa, jotka sijaitsevat Morrisvillessä Yhdysvalloissa, Pekingissä Kiinassa ja Singaporessa.
Lenovo on perustettu vuonna 1984, ja sen toimitusjohtajana ja hallituksen puheenjohtajana toimii Yang Yuanqing. Vuonna 2005 Lenovo osti PC-liiketoiminnan, ja vuonna 2014 Lenovo sopi ostavansa IBM:n Intel-suoritinpohjaisen palvelinliiketoiminnan. Vuonna 2014 Lenovo sopi ostavansa Motorola Mobility -älypuhelinliiketoiminnan Googlelta.
Pöytätietokoneiden ja kannettavien tietokoneiden lisäksi Lenovo myy muun muassa palvelimia, kämmentietokoneita, matkapuhelimia ja projektoreita.
Siemenjohdin
Siemenjohtimet () ovat siittiöitä lisäkiveksistä 
virtsaputkeen kuljettavia johtimia, joissa siittiöitä myös varastoituu.
Siemenjohtimia on kaksi ja ne kulkevat molemmilla puolilla nivuskanavassa ja ovat noin puoli metriä pitkät ja ohuet. Ne lähtevät kummastakin lisäkiveksestä kulkien kivespussin kautta, kiertäen virtsarakon etupuolelta yläkautta ja päättyen virtsaputkeen virtsarakon takapuolella siemenheittotiehyeenä. Siemenjohtimien loppuosan ympärillä sijaitsee rakkularauhanen ja eturauhanen, jotka erittävät nestettä siittiöiden sekaan, jolloin muodostuu siemennestettä.
Siittiöt valmistuvat sukukypsän miehen kiveksissä ja varastoituvat niiden pinnalla sijaitseviin lisäkiveksiin. Siittiöt varastoituvat ja kypsyvät lisäkivesten lisäksi myös siemenjohtimissa. Siemenjohtimet kuljettavat siittiöt lisäkiveksistä virtsaputkeen, jonne ne ejakulaation yhteydessä purkautuvat. Ejakulaatiossa siittiöiden lisäksi virtsaputkeen purkautuu rakkularauhasen ja eturauhasen eritteitä (jonkin verran myös eturauhasen alla sijaitsevista bulbouretraalirauhasista eli Cowperin rauhasista), jolloin muodostuu siemennestettä. Siemenneste poistuu virtsaputkea pitkin rytmisten supistusten saattelemana orgasmissa tai yöllisenä siemensyöksynä.
Siemenjohtimissa voi esiintyä tulehdusta tai ne voivat tukkeutua. Lisäkivestiehyen tai siemenjohtimen tukkeutumisen vuoksi voi kivespussiin muodostua siittiöitä sisältävä rakkula eli "spermatoseele" tai "siemenkohju".
Vasektomia on eräs sterilointimenetelmä miehille, joka on pysyvä ehkäisymenetelmä. Vasektomiassa siemenjohtimista leikataan pala pois ja päät tukitaan paikallispuudutuksessa kivespussiin tehdyn pienen viillon tai viiltojen kautta. Operaatio on helpompi kuin naisen sterilointi. Kivesten toiminta sekä erektiokyky ja siemennesteen tuotanto jatkuvat normaalisti, siemennesteestä puuttuvat vain siittiöt. Siemenjohtimien uudelleen yhdistäminen on mahdollista, mutta vaikeaa ja lopputulos on usein huono.
Peter Pevensie
Peter Pevensie on vanhin neljästä sisaruksesta, jotka löytävät tien Narnian maahan C. S. Lewisin kirjassa "Velho ja leijona". Peter kuuluu päähenkilöihin myös "Prinssi Kaspianissa" ja hänet mainitaan lisäksi kirjoissa "Hopeinen tuoli" ja "Hevonen ja poika". "Narnian viimeisessä taistelussa" Peter pääsee vielä Narniaan, vaikka onkin jo aikuinen. Narniassa Peter tunnetaan ylikuningas Peter Suurena.
Vuonna 2005 ensi-iltansa saaneessa elokuvassa "" Peteriä näyttelee William Moseley.
Peter haluaa suojella nuorempia sisaruksiaan ja on valmis ottamaan vastuuta heistä. Peter saa joulupukilta miekan ja kilven. Ensimmäisen taistelu koittaa, kun susi hyökkää Susanin kimppuun. Peter tappaa suden miekallaan ja Aslan lyö hänet Sir Peteriksi, Suden ritariksi. Myöhemmin Peter johtaa taistelua Valkeaa velhoa vastaan. 
Narnian toisessa osassa "Prinssi Kaspianissa" Peter auttaa Prinssi Kaspiania Telmarian valtauksessa. Peter johtaa Narnian joukot suureen taisteluun Mirazin monia kertoja suurempia joukkoja vastaan. Jotta Peter ja Narnia selviytyvät taistelusta tarvitaan suuren Aslanin apua.
Sulevi Manner
Sulevi Manner on kirjailijanimi, jonka taakse kätkeytyvät Juha Numminen ja Eero J. Tikka. He kirjoittivat Sulevi Mannerin nimellä neljä dekkaria 1980-luvulla. Kirjoista ensimmäinen ilmestyi vuonna 1983 ja viimeinen vuonna 1986. Numminen on kirjoittanut myös omalla nimellään useita rikosromaaneja, joista ensimmäinen "Viimeiseen pisaraan" ilmestyi 1987. Suomen dekkariseura myönsi Vuoden johtolanka -palkinnon Sulevi Mannerille 1986 teoksesta "Susi".
Kaahari katkoviivalla
Kaahari katkoviivalla ("The Chase") on vuonna 1994 ensi-iltansa saanut yhdysvaltalainen toimintaelokuva. Elokuvan pääroolissa on Charlie Sheen. Elokuvan pienissä sivurooleissa on Red Hot Chili Peppers -yhtyeen jäseniä sekä tuottaja Cassian Elwesin näyttelijäveli Cary Elwes. Elokuva ei ilmestyessään saavuttanut merkittävää suosiota.
Elokuva alkaa huoltoasemalta, jonne pikkurikollinen Jack Hammond (Sheen) on tullut asioimaan varastamallaan autolla. Poliisit huomaavat varastetun auton, mutta Jack kidnappaa huoltamolta Natalien (Kristy Swanson) ja lähtee autolla pakoon. Tästä alkaa melkein koko elokuvan kestävä takaa-ajo eteläisen Kalifornian moottoriteillä kohti Meksikoa. Media seuraa takaa-ajoa hyvin tiiviisti. Matkan aikana selviää, että Jack kidnappasi Natalien käyttäen aseenaan karkkipatukkaa. Selviää, että Natalie on Kalifornian rikkaimman miehen, vaikutusvaltaisen Dalton Vossin tytär. Jack selvittelee tilannetta asianajajansa kanssa puhelimen välityksellä. Natalie rakastuu matkan aikana Jackiin ja he harrastavat lemmenleikkejä keskellä takaa-ajoa liikkuvassa autossa. Kun he saapuvat Meksikon rajalle, Jack saadaan jo pidätettyä mutta sitten Natalie puuttuu peliin. Hän kidnappaa erään median edustajan ja hankkii itselleen ja Jackille helikopterin, jolla he lentävät pois USA:sta poliisin ulottumattomiin.
"Video-oppaassa" vuodelta 1994 Bello Romano sanoo humoristisen filmin jäävän kevyeksi välipalaksi ja antaa sille kaksi tähteä viidestä, mikä vastaa sanallista arviota ”keskinkertainen”.
Guillermo Franco
Guillermo "Guille" Luis Franco Farcuarson (s. 3. marraskuuta 1976 Corrientes, Argentiina) on meksikolais-argentiinalainen jalkapalloilija, joka on kotimantereensa seurojen lisäksi pelannut Espanjassa Villarrealin joukkueessa sekä Englannin valioliigassa West Ham Unitedin joukkueessa. Pelipaikaltaan hän on hyökkääjä.
Franco aloitti uransa Argentiinan pääsarjassa Club Atlético San Lorenzo de Almagrossa, jossa hän pelasi vuosina 1996–2002. Tämän jälkeen hän siirtyi Meksikon pääsarjaan Club de Fútbol Monterreyhin, jossa pelasi vuoteen 2006 asti. Monterreyssä hän voitti sarjan maalikuninkuuden 2004 tehden 15 maalia 16 ottelussa. Vuonna 2006 Franco siirtyi Villarreal CF:ään.
Franco on saanut Meksikon kansalaisuuden ja pelasi Meksikon jalkapallomaajoukkueessa. Saksan MM-kilpailuissa 2006 hän pelasi Meksikon kolmessa alkulohko-ottelussa mutta ei enää neljännesvälierässä.
Luettelo Tiktakin kappaleista
Tämä on luettelo Tiktakin kappaleista. Kappaleet on järjestetty nimen mukaan aakkosjärjestykseen, suluissa on albumin tai singlen nimi, jolla kappale on julkaistu.